*Tämä artikkeli käsittelee GP2-sarjaa. Tietokonepelistä kertoo Grand Prix 2.*

**GP2-sarja** eli **GP2** oli autourheilusarja, joka käynnistyi vuonna 2005. GP2 korvasi International Formula 3000 -sarjan, joka oli Formula 1:n jälkeen toiseksi korkein formulasarja. GP2-sarjan korvasi vuonna 2017 FIA Formula 2 Championship -sarja.

Mahdollistaakseen kilpailujen edullisuuden tiimeille ja tehdäkseen GP2:sta hyvän harjoittelusarjan Formula 1:een, GP2:ssa on kaikilla tiimeillä pakollisena sama runko, moottori ja rengastoimittaja. Näin ollen todellinen kuljettajan nopeus tulee paremmin esiin eikä niinkään tallin parempi teknologia.

Historia
--------

GP2 sai alkunsa kun 19. tammikuuta 2004 vahvistettiin, GP2:sten korvaavan vuodesta 2005 lähtien Formula 3000 -sarja. 30. marraskuuta 2004 vahvistettiin sarjan tallit ja kilpailukalenteri. Sarjan järjestäjänä toimi Bruno Michel, joka järjesti myös GP2:sen "pikkuveliluokan" GP3-sarjan.

GP2 Asia Series ("Aasian GP2") yhdistyi GP2-sarjaan vuoden 2011 jälkeen.

Auto
----

iSport International -tiimin Timo Glock Monacon GP:ssä 2007. Autossa on sadekelin renkaat ja sadekuomu.
GP2-sarjan auto on kaikilla tiimeillä 2007 kaudella sama ja siinä on Dallaran runko, Renault'n V8-moottori ja Pirellin renkaat. Auton kilpailupaino on 585 kiloa.

Ensimmäiset kolme vuotta, 2005–2007 sarjassa käytettiin Dallara GP2/05 -autoa. Kolmeksi seuraavaa kautta käytettiin Dallara GP2/08 mallia vanhan auton siirtyessä Aasian GP2-sarjan käyttöön. Vuonna 2011 luokan kummassakin sarjassa otettiin käyttöön uusi Dallara GP2/11. Uusi auto muistuttaa ulkoisesti nykyisiä F1-autoja, mutta sen runko ja moottori ovat käytännössä identtiset GP2/08:n kanssa.

| Valmistaja | Automalli | Kaudet |
| --- | --- | --- |
| Dallara | Dallara GP2/05 | 2005–2007 |
| Dallara GP2/08 | 2008–2010 |
| Dallara GP2/11 | 2011–2016 |

### Runko

Dallaran rakentama runko on hiilikuituinen monokokki, joka on tehty FIA:n F1-turvallisuussääntöjen mukaiseksi. Runko antaa maaefektin, jonka ansiosta kilpailu on tiukempaa ja luo mahdollisuuden ohituksiin. 

### Moottori

Kauden 2007 moottori on 580-hevosvoimainen Mecachrome V8-moottori, joka on teholtaan noin 70 % F1-moottoreista. Ennen kauden alkua tehdyt testit osoittivat, että luokan omalla Renault-moottorilla varustettu GP2-auto on kierroksella vain muutaman sekunnin hitaampi, kuin Renault'n F1-moottorilla varustettu auto. Moottori mahdollistaa myös fly-by-wire kaasun hallinnan. Moottori voidaan peruskunnostaa, kun sillä on ajettu 4 000 kilometriä kisassa.

### Vaihteisto

GP2-auton vaihteisto on 6-vaihteinen ja puoliautomaattinen. Vaihteita vaihdetaan ratissa olevasta napista, kuten Formula 1:ssäkin, eikä perinteisellä tavalla vaihdekepistä. Vaihteisto ei eroa oleellisesti F1-vaihteistoista.

GP2/05 ja GP2/08-autoissa käytetään Mecachromen valmistamaa vaihteistoa. GP2/11:n vaihdelaatikon valmistaa Hewland.

### Renkaat

Renkaat GP2-talleille toimittaa F1-rengastoimittaja Bridgestone, ja ne ovat Bridgestone Potenza -mallia. Kuivankelin renkaat ovat slicksit eli täysin sileät renkaat kaudesta 2007 alkaen, kun ne vielä 2006 olivat samanlaiset FIA:n sääntöjen mukaiset urarenkaat kuin F1-autoissakin.

Kaudella 2011 luokassa otettiin käyttöön Pirellin renkaat. GP2:n renkaat ovat samat, kuin F1-sarjassa vuonna 2011 käytettävät seokseltaan kovat renkaat.

### Muut osat

Auton pakoputkessa on käytetty viimeisintä 8-in-1-teknologiaa. Jarrulevyt on tehty korkealaatuisesta hiilikuidusta, joten ne eivät kulu nopeasti ja täyttävät tiukat FIA:n turvallisuussäännöt. GP2-auton elektroniikan on suunnitellut ja sen toimittaa suosittu F1-valmistaja Magneti Marelli. Auton tankkiin mahtuu 90 kg bensiiniä.

Autossa ei ole mitään avustavia ajoa helpottavia järjestelmiä eli luistonesto, lähdön kontrolli ja automaattivaihteisto puuttuvat. Kaudella 2015 autoihin otettiin käyttöön Formula 1 -sarjasta tutun DRS-järjestelmän.

### Suorituskyky

Tutkimusten ja ennen kautta tehtyjen stabiilisuustestien mukaan GP2-auto voi kiihtyä nollasta kahteensataan kilometriin tunnissa 6,70 sekunnissa. Auton huippunopeus on 320 km/h.

Kisaviikonloppu
---------------

Perjantaina ajetaan puoli tuntia kestävät vapaa harjoitukset ja yhtä kauan kestävät aika-ajot. Aika-ajoissa määräytyy lähtöjärjestys lauantain kisaan, jonka pituus on noin 180 kilometriä.

Lauantain kisassa jokaisella autolla on yksi pakollinen varikkopysähdys, jolloin vähintään kaksi auton renkaista on vaihdettava. 

Sunnuntaina ajetaan sprinttikisa, jonka pituus on 120 kilometriä. Lähtöjärjestys määräytyy lauantain kisan tulosten perusteella siten, että 8 parasta kuljettajaa lähtevät käännetyssä järjestyksessä ja muut heidän jälkeensä tulosjärjestyksessä. Lauantain 8:s pääsee siis paalulle ja voittaja joutuu kahdeksanteen ruutuun. Muun kärkikahdeksikon lähtöjärjestys määrätään samalla tavalla.

Pistelasku
----------

| Pistelasku kausilla 2005–2011. |
| --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. | Paalupaikka | Nopein kierros |
| Lähtö 1 | 10 | 8 | 6 | 5 | 4 | 3 | 2 | 1 |  |  | 2 | 2 (2005)1 (2006–2011) |
| Lähtö 2 | 6 | 5 | 4 | 3 | 2 | 1 |  |  |  |  |  |
| Pistelasku kausilla 2012–2016. |
| Lähtö 1 | 25 | 18 | 15 | 12 | 10 | 8 | 6 | 4 | 2 | 1 | 4 | 2 |
| Lähtö 2 | 15 | 12 | 10 | 8 | 6 | 4 | 2 | 1 |  |  |  |
| Lähde: |

Nopeimman kierroksen ajanut kuljettaja sai pisteitä, mikäli hän on ajanut 90 prosenttia kisakierroksista ja sijoittunut kymmenen parhaan joukkoon lopputuloksissa. Mikäli nopeimman kierroksen ajanut kuljettaja ei sijoittunut kymmenen parhaan joukkoon lopputuloksissa sai pisteen kuljettaja joka ajoi toiseksi, kolmanneksi jne. nopeimman kierroksen.

Suomalaiset GP2:ssa
-------------------

| Kuljettaja | Ajetut GP:t | Voitot | Paalupaikat | Pisteet | Mestaruudet | Kaudet |
| --- | --- | --- | --- | --- | --- | --- |
| Nico Rosberg | 23 | 5 | 5 | 120 | 1 | 2005 |
| Heikki Kovalainen | 23 | 5 | 2 | 105 | 0 | 2005 |
| Toni Vilander | 4 | 0 | 0 | 0 | 0 | 2005 |
| Markus Niemelä | 7 | 0 | 0 | 0 | 0 | 2007 |
| Henri Karjalainen | 2 | 0 | 0 | 0 | 0 | 2007 |

Mestarit
--------

| Kausi | Kuljettaja | Mestaruuden voittanut talli |
| --- | --- | --- |
| 2005 | Saksa Nico Rosberg | Ranska ART Grand Prix |
| 2006 | Iso-Britannia Lewis Hamilton | Ranska ART Grand Prix |
| 2007 | Saksa Timo Glock | Iso-Britannia iSport International |
| 2008 | Italia Giorgio Pantano | Espanja Barwa International Campos Team |
| 2009 | Saksa Nico Hülkenberg | Ranska ART Grand Prix |
| 2010 | Venezuela Pastor Maldonado | Italia Rapax |
| 2011 | Ranska Romain Grosjean | Espanja Barwa Addax Team |
| 2012 | Italia Davide Valsecchi | Ranska DAMS |
| 2013 | Sveitsi Fabio Leimer | Venäjä Russian Time |
| 2014 | Iso-Britannia Jolyon Palmer | Ranska DAMS |
| 2015 | Belgia Stoffel Vandoorne | Ranska ART Grand Prix |
| 2016 | Ranska Pierre Gasly | Italia Prema Racing |

F1:een nousseita
----------------

| Kausi | Kuljettaja |
| --- | --- |
| 2006 | Saksa Nico Rosberg nousi Williamsin kilpakuljettajaksi. |
| Yhdysvallat Scott Speed nousi Toro Rosson kilpakuljettajaksi. |
| 2007 | Iso-Britannia Lewis Hamilton nousi McLarenin kilpakuljettajaksi. |
| Suomi Heikki Kovalainen nousi Renault'n kilpakuljettajaksi. |
| Japani Sakon Yamamoto nousi Spykerin kilpakuljettajaksi. |
| Japani Kazuki Nakajima nousi Williamsin kilpakuljettajaksi. |
| 2008 | Saksa Timo Glock nousi Toyotan kilpakuljettajaksi. Hän ajoi aiemmin F1:ssä vuonna 2004. |
| Brasilia Nelson Piquet Jr. nousi Renault'n kilpakuljettajaksi. |
| 2009 | Sveitsi Sébastien Buemi nousi Toro Rosson kilpakuljettajaksi. |
| Ranska Romain Grosjean nousi Renault'n kilpakuljettajaksi kesken kauden. |
| Japani Kamui Kobayashi tuurasi loukkaantunutta Timo Glockia kahdessa viimeisessä GP:ssä. Nousi kaudella 2010 Sauberin kilpakuljettajaksi. |
| 2010 | Saksa Nico Hülkenberg nousi Williamsin kilpakuljettajaksi. |
| Brasilia Lucas di Grassi nousi tulokastalli Virginin kilpakuljettajaksi. |
| Brasilia Bruno Senna nousi tulokastalli Hispanian kilpakuljettajaksi. |
| Venäjä Vitali Petrov nousi Renault'n kilpakuljettajaksi. Hänestä tuli kaikkien aikojen ensimmäinen venäläinen F1-kuljettaja. |
| Intia Karun Chandhok nousi tulokastalli Hispanian kilpakuljettajaksi. Hänestä tuli kaikkien aikojen toinen intialaiskuljettaja F1:ssä. |
| 2011 | Meksiko Sergio Pérez nousi Sauberin kilpakuljettajaksi. |
| Venezuela Pastor Maldonado nousi Williamsin kilpakuljettajaksi. |
| Belgia Jérôme d’Ambrosio nousi Virginin kilpakuljettajaksi. |
| 2012 | Ranska Charles Pic nousi Marussian kilpakuljettajaksi. |
| Ranska Romain Grosjean palasi Lotuksen kilpakuljettajaksi. Hän ajoi aiemmin F1:ssä vuonna 2009. |
| 2013 | Meksiko Esteban Gutiérrez nousi Sauberin kilpakuljettajaksi. |
| Iso-Britannia Max Chilton nousi Marussian kilpakuljettajaksi. |
| Alankomaat Giedo van der Garde nousi Caterhamin kilpakuljettajaksi. |
| Ranska Jules Bianchi ajoi GP2:ssa kaudet 2010–2011. Nousi kaudella 2013 Marussian kilpakuljettajaksi. |
| 2014 | Ruotsi Marcus Ericsson nousi Caterhamin kilpakuljettajaksi. |
| 2015 | Brasilia Felipe Nasr nousi Sauberin kilpakuljettajaksi. |
| Yhdysvallat Alexander Rossi nousi Manorin kilpakuljettajaksi kesken kauden. |
| 2016 | Iso-Britannia Jolyon Palmer nousi Renault’n kilpakuljettajaksi. |
| Indonesia Rio Haryanto nousi Manorin kilpakuljettajaksi. Hänestä tuli kaikkien aikojen ensimmäinen indonesialainen F1-kuljettaja. |
| Belgia Stoffel Vandoorne tuurasi loukkaantunutta Fernando Alonsoa McLarenilla Bahrainin GP:ssä. |
| 2017 | Italia Antonio Giovinazzi nousi Sauberin kilpakuljettajaksi korvaten Australian GP:ssä ja Kiinan GP:ssä Pascal Wehrleinia. |

Katso myös
----------

* Luettelo GP2-ennätyksistä
* Luettelo GP2-kilpailuista
* Luettelo GP2-kuljettajista
* Luettelo GP2-talleista
* Luettelo GP2-radoista
* Luettelo GP2-sarjan voittoennätyksistä
* Luettelo GP2-sarjan paalupaikkaennätyksistä
* Luettelo GP2-sarjan kilpailun nopeimpien kierrosten ennätyksistä
* Luettelo GP2-sarjaa johtaneista kuljettajista
* Luettelo GP2-maailmanmestareista
* Luettelo GP2-tallien maailmanmestareista

Lähteet ja huomautukset
-----------------------

1. ↑  GP2-sarja korvaa kolmetonniset
2. ↑  GP2-sarjan tallit julkistettiin
3. ↑  GP2 Series and GP2 Asia Series to be merged  12.7.2011.  Arkistoitu. Viitattu 12.4.2023. (englanniksi)
4. ↑  Speedsport-magazine
5. ↑  Glockin Toyota-pesti varmistui *MTV3.fi*.  19.11.2007. Viitattu 19.11.2007.
6. ↑  Kulta, Heikki: Robertson neuvotteli Nasrin Sauberille *TS.fi*.  6.11.2014.  Arkistoitu 6.11.2014. Viitattu 6.11.2014.

Aiheesta muualla
----------------

* Virallinen GP2-sarjan kotisivu

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:GP2 Series